ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2052/00

υποβολή: Jeffrey Titford (EDD) προς το Συμβούλιο

(27 Ιουνίου 2000)

Θέμα: Απαγόρευση πολιτικών κομμάτων

Μου επεστήθη η προσοχή στο σχέδιο Χάρτη Θεμελιωδών Δικαιωμάτων της Ευρωπαϊκής Ένωσης. Το άρθρο 17 έχει ως τίτλο Ελευθερία του συνέρχεσθαι και του συνεταιρίζεσθαι, και αναφέρεται στο δικαίωμα στην ελευθερία του συνεταιρίζεσθαι, συμπεριλαμβανομένου του δικαιώματος ίδρυσης συνδικάτων ή πολιτικών κομμάτων και προσχώρησης σ’ αυτά.

Το κόμμα μουποστηρίζει το άρθρο αυτό στο σύνολό του, επειδή πιστεύει ότι σε κάθε κοινωνία θα πρέπει να παρέχονται οι μεγαλύτερες δυνατές εγγυήσεις του δικαιώματος του συνέρχεσθαι ειρηνικώς, του δικαιώματος ίδρυσης συνδικάτων και προσχώρησης σ’ αυτά και του δικαιώματος συγκρότησης πολιτικών κομμάτων.

Ωστόσο το Ευρωπαϊκό Κοινοβούλιο ενέκρινε πρόσφατα προτάσεις που πρόκειται να συζητηθούν στη Διακυβερνητική Διάσκεψη αργότερα εφέτος, προκειμένου να αποκτήσει την εξουσία να θέτειπό απαγόρευση πολιτικά κόμματα, όπως το Κόμμα της Ελευθερίας του Jrg Haider στην Αυστρία. Θα ήθελα να πληροφορηθώ πώς είναι δυνατόν η Ευρωπαϊκή Ένωση να εξετάζει το ενδεχόμενο απαγόρευσης οποιουδήποτε πολιτικού κόμματος τη στιγμή που κάτι τέτοιο θα αποτελούσε ουσιαστική παραβίαση του προτεινόμενου άρθρου 17 του προτεινόμενου Ευρωπαϊκού Χάρτη;

Πρόκειται το Συμβούλιο των Υπουργών να απορρίψει οποιαδήποτε πρόταση απαγόρευσης πολιτικών κομμάτων στην Ευρωπαϊκή Ένωση;

(Απάντηση)

(10 Οκτωβρίου 2000)

Η ερώτηση που θέτει ο αξιότιμος βουλευτής δεν έχει ποτέ συζητηθεί στο πλαίσιο του Συμβουλίου.
ΓΡΑΠΤΗ ΕΡΩΤΗΣΗ E-1356/00

υποβολή: Jorge Hernndez Mollar (PPE-DE) προς την Επιτροπή

(4 Μαΐου 2000)

Θέμα: Τροποποίηση των ειδικών ενισχύσεων του τομέα των ξηρών καρπών

Η Ένωση Καλλιεργητών Μικροκτηματιών Κτηνοτρόφων της Μάλαγα (Ισπανία) εκδήλωσε την ανησυχία της για την εξαφάνιση του τομέα των ξηρών καρπών που μπορεί σύντομα να σημειωθεί εξαιτίας της απόφασης που ελήφθη, σύμφωνα με την οποία τροποποιείται το ισχύον καθεστώς ενισχύσεων με άλλο σύστημα που προτείνει η Επιτροπή, ενώ ο τομέας αυτός συντηρεί 200 000 οικογένειες. Στην επαρχία της Μάλαγα μόνο, η διακοπή των ενισχύσεων θα έθιγε 15 000 παραγωγούς.

Για την Ένωση Καλλιεργητών Μικροκτηματιών Κτηνοτρόφων που μνημονεύεται, η μόνη λύση για την εξασφάλιση της επιβίωσης του τομέα περνά από την καθιέρωση ενίσχυσης στο εισόδημα ξηρών καρπών, διαμέσου των προϋπολογισμών που προβλέπει η ΚΟΑ οπωροκηπευτικών, αίτημα πουποβλήθηκε από την Plataforma Hortofrutcola.

Μπορεί να αναφέρει η Επιτροπή με ποιο τρόπο μπορεί να διαλύσει τους φόβους των αναφερόμενων εδώ καλλιεργητών σε σχέση με τα μέτρα τροποποίησης που αφορούν το καθεστώς ενισχύσεων που ίσχυε μέχρι τώρα στον αναφερόμενο τομέα;

Απάντηση του κ. Fischler εξ ονόματος της Επιτροπής

(13 Ιουνίου 2000)

Το ειδικό καθεστώς ενισχύσεων για τους καρπούς με κέλυφος του Τίτλου IIα του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών(1) θεσπίστηκε το 1989 με στόχο τη βελτίωση της παραγωγικότητας και της ανταγωνιστικότητας στον τομέα των καρπών με κέλυφος. Το βασικό στοιχείο του εν λόγω καθεστώτος ήταν το σχέδιο βελτίωσης, μέσω του οποίου μια οργάνωση παραγωγών μπορούσε να τύχει οικονομικής ενίσχυσης για ανώτατο διάστημα 10 ετών.

Το καθεστώς στήριξης δεν έχει τροποποιηθεί. Η στήριξη προβλεπόταν πάντοτε ως προσωρινή και φθίνουσα, έτσι ώστε να μετατοπιστεί η οικονομική ευθύνη στους παραγωγούς.

Συμπληρωματική στήριξη για τον τομέα των καρπών με κέλυφος διατίθεται για τους καρπούς με κέλυφος και τα χαρούπια, καθώς και για όλα τα άλλα προϊόντα του τομέα των οπωροκηπευτικών, μέσω του συστήματος των επιχειρησιακών ταμείων που προβλέπεται στον κανονισμό (ΕΚ) αριθ. 2200/96 του Συμβουλίου της 28ης Οκτωβρίου 1996 για την κοινή οργάνωση των αγορών στον τομέα των οπωροκηπευτικών(2), το οποίο παρέχει οικονομική στήριξη για όλα τα οπωροκηπευτικά η εμπορία των οποίων γίνεται μέσω οργανώσεων παραγωγών.

(1) ΕΕ L 118 της 20.5.1972.

(2) ΕΕ L 297 της 21.11.1996.
ΓΡΑΠΤΗ ΕΡΩΤΗΣΗ E-1792/00

υποβολή: Jos Ribeiro e Castro (UEN) προς το Συμβούλιο

(9 Ιουνίου 2000)

Θέμα: Προτάσεις του γερμανούπουργού Joschka Fischer σχετικά με το μέλλον της ΕΕ

Ο πορτογαλικός Τύπος δημοσίευσε την είδηση ότι ο πορτογάλοςπουργός Εξωτερικών Δρ. Jaime Gama, εξέφρασε, σε επιστολή που απηύθυνε προς το γερμανό ομολόγο του κ. Joschka Fischer τα συγχαρητήρια του για τις θέσεις που ο τελευταίος διατύπωσε δημόσια στο Βερολίνο στις 12 του παρελθόντος Μαΐου, σχετικά με το μέλλον της ΕΕ.

Η θέση του πορτογάλουπουργού γνωστοποιήθηκε εξ ονόματος, και στο πλαίσιο, της τρέχουσας πορτογαλικής προεδρίας.

Προφανώς, τα μέσα ενημέρωσης κοινοποίησαν μόνο όσα τους είχαν δοθεί προς ανακοίνωση.

Οι προτάσεις του γερμανούπουργού Fischer έρχονται σε προφανή αντίθεση, σε διάφορα σημεία, με τις θέσεις που είχε γνωστοποιήσει παλαιότερα η πορτογαλική Προεδρία όσον αφορά την προετοιμασία της ημερήσιας διάταξης της επόμενης ΔΔ και τις σχετικές συζητήσεις που πραγματοποιήθηκαν στους κόλπους του Συμβουλίου και ανάμεσα στα κράτη μέλη. Ειδικότερα, διίστανται από τη θέση πάνω σε διάφορα ζητήματα που το ίδιο το πορτογαλικό Υπουργείο Εξωτερικών είχε διατρανώσει στο Ευρωπαϊκό Κοινοβούλιο εξ ονόματος της πορτογαλικής Προεδρίας, την τελευταία φορά που το Ευρωπαϊκό Κοινοβούλιο συνήλθε στο Στρασβούργο κατά τη διάρκεια της περιόδου συνόδου του Απριλίου.

Ως εκ τούτου, θα μπορούσε άραγε το Συμβούλιο να διευκρινίσει κατά πόσον ο προφανής ενθουσιασμός που διατυπώθηκε δημοσίως όσον αφορά τις προτάσεις του γερμανού Υπουργού Joschka Fischer αποτελεί για την πορτογαλική Προεδρία και το Συμβούλιο αλλαγή θέσης, ιδιαίτερα ριζοσπαστικής, στην προκειμένη περίπτωση, όσον αφορά την ημερήσια διάταξη, το περιεχόμενο και τους προσανατολισμούς που θα πρέπει ναιοθετηθούν στα πλαίσια της προετοιμασίας της επόμενης ΔΔ;

Απάντηση

(28 Σεπτεμβρίου 2000)

Όπως θα αναγνωρίσει και ο Αξιότιμος κ. Βουλευτής, το Συμβούλιο μπορεί να λάβει θέση μόνον σε θέματα για τα οποία έχει εκφράσει άποψη ή λάβει απόφαση. Δεν θα άρμοζε να σχολιάσειπό τη θεσμική του ιδιότητα απόψεις που εκφράσθηκαν από μεμονωμένα μέλη.

Ο Αξιότιμος κ. Βουλευτής θα γνωρίζει ότι το Συμβούλιο δεν διαθέτει κανένα ρόλο στις εργασίες της Συνδιάσκεψης των Αντιπροσώπων των Κυβερνήσεων των κρατών μελών και ότι, επομένως, δεν του είναι δυνατόν να σχολιάσει το έργο της. Άλλωστε, το Ευρωπαϊκό Κοινοβούλιο διαθέτει δύο παρατηρητές που εμπλέκονται άμεσα στις εργασίες της Συνδιάσκεψης στο προπαρασκευαστικό επίπεδο.

Για τις κρίσεις της Προεδρίας επί των εργασιών της ΔΔ, παραπέμπουμε τον Αξιότιμο κ. Βουλευτή στην έκθεση που εκπονήθηκεπ' ευθύνη της Προεδρίας για το Ευρωπαϊκό Συμβούλιο της Φέιρας, και η οποία δημοσιεύθηκε στις 14 Ιουνίου.
ΓΡΑΠΤΗ ΕΡΩΤΗΣΗ E-1160/00

υποβολή: Bart Staes (Verts/ALE) προς την Επιτροπή

(11 Απριλίου 2000)

Θέμα: Το λευκό βιβλίο για την ασφάλεια των τροφίμων και η Ευρωπαϊκή Υπηρεσία Τροφίμων

Τον Ιανουάριο του 2000 δημοσιεύθηκε το λευκό βιβλίο για την ασφάλεια των τροφίμων (COM(1999)719). Το κεφάλαιο 4 αναφέρεται στη σύσταση μιας Ευρωπαϊκής Υπηρεσίας Τροφίμων (ΕΥΤ), ενώ το κεφάλαιο 5 αφορά το νομοθετικό πλαίσιο για την ασφάλεια των τροφίμων.

Η Επιτροπή θέλει να καταθέσει πρόταση για την κατάργηση του κανόνα περί μηποχρεωτικής αναγραφής της περιεκτικότητας σε σύνθετα συστατικά όταν αυτή είναι μικρότερη του 25 % (σημείο 100). Επίσης, εφιστά την προσοχή ως προς το θέμα της μεταφοράς των πρόσθετων ουσιών και την επισήμανση της παρουσίας αλλεργιογόνων και όχι μόνο την απλή αναγραφή του ονόματος της κατηγορίας προϊόντος.

1. Είναι διατεθειμένη η Επιτροπή να διερευνήσει προηγουμένως το εφικτό της αναγραφής όλων των συστατικών; Εάν όχι, απορρίπτει η Επιτροπή τη δυνατότητα αναγραφής όλων των συστατικών; Και ποια επιχειρήματα προβάλλει η Επιτροπή για την εκ των προτέρων απόρριψη της δυνατότητας αναγραφής όλων των συστατικών;

2. Προβλέπει η Επιτροπή επισήμανση των πρόσθετων ουσιών που είναι παρούσες λόγω του φαινομένου της μεταφοράς (carry-over); Εάν όχι, γιατί;

Κοινή απάντηση του κ. Byrne εξ ονόματος της Επιτροπής στις γραπτές ερωτήσεις E-1122/00, E-1127/00, E-1128/00, E-1140/00, E-1141/00, E-1142/00, E-1143/00, E-1144/00, E-1145/00, E-1146/00, E-1147/00, E-1148/00, E-1150/00, E-1151/00, E-1152/00, E-1153/00, E-1155/00, E-1156/00, E-1157/00, E-1158/00, E-1160/00, E-1161/00 και E-1162/00

(9 Ιουνίου 2000)

Τα θέματα που έθεσε ο κ. ευρωβουλευτής μελετώνται με σκοπό την προώθηση προτάσεων νομοθεσίας σύμφωνα με το χρονοδιάγραμμα που καθορίζεται στο Λευκό Βιβλίο για την Ασφάλεια των Τροφίμων.

Δεν θα ήταν σκόπιμο σ’ αυτό το στάδιο να επισπευσθεί η συζήτηση των λεπτομερειών κάθε πρότασης.
ΓΡΑΠΤΗ ΕΡΩΤΗΣΗ P-1167/00

υποβολή: Nirj Deva (PPE-DE) προς το Συμβούλιο

(6 Απριλίου 2000)

Θέμα: Εγγραφή πιστώσεων στον προϋπολογισμό για δραστηριότητες των δύο φύλων

Όσον αφορά το άρθρο 13 της Συνθήκης που διέπει τις διακρίσεις το Συμβούλιο mldr. μπορεί να αναλάβει δράση για την καταπολέμηση των διακρίσεων λόγω φύλου,.

Προτίθεται το Συμβούλιο να παράσχει διευκρινίσεις σχετικά με την Κοινή Θέση (ΕΚ) αριθ. 13/2000(1), η οποία εγκρίθηκε στις 16 Δεκεμβρίου 1999, στην οποία αναφέρεται ότι:

Κατά την επιλογή, προετοιμασία, εφαρμογή και αξιολόγηση των δραστηριοτήτων, δίδεται ιδιαίτερη προσοχή:στον ιδιαίτερο ρόλο των δύο φύλων, στις γνώσεις, τις προοπτικές και τη συμβολή των γυναικών/κοριτσιών και των ανδρών/αγοριών στη βιώσιμη διαχείριση και χρήση των φυσικών πόρων.

Προτίθεται, επίσης, το Συμβούλιο να αναφέρει πως αναπτύσσεται η κοινή αυτή θέση στη δέσμευση αυτή που προβλέπει η Συνθήκη;

(1) ΕΕ C 64 της 6.3.2000, σελ. 47.

Απάντηση

(10 Οκτωβρίου 2000)

Το Συμβούλιο δεν κρίνει σκόπιμο να εκφρασθεί σχετικά με θέμα για το οποίο έχει κινηθεί η διαδικασία λήψης αποφάσεως.
ΓΡΑΠΤΗ ΕΡΩΤΗΣΗ E-0803/00

υποβολή: Ilda Figueiredo (GUE/NGL) προς την Επιτροπή

(16 Μαρτίου 2000)

Θέμα: Κοινοτικές ενισχύσεις προς την επιχείρηση Lacto-Ibrica

Η επιχείρηση Lacto-Ibrica είχε ένα εργοστάσιο παραγωγής τυρού, του Limiano, στο Ponte de Lima, όπου απασχολούντο άνω των 1000 εργαζόμενοι. Εν τω μεταξύ, η επιχείρηση που, σημειωτέον, ελάμβανε κοινοτικές χρηματοδοτήσεις, αποφάσισε να εγκαταλείψει το Ponte de Lima και να συγκεντρώσει την παραγωγή της στο Vale de Cambra, σε απόσταση μερικών εκατοντάδων χιλιομέτρων πράγμα το οποίο, στην πράξη, σημαίνει ότι πρόκειται να απολυθούν όλοι οι εργαζόμενοί της.

Για τον λόγο αυτό ζητώ από την Επιτροπή τις ακόλουθες πληροφορίες:

1. Γνωρίζει η Επιτροπή τα σχέδια της Lacto-Ibrica για τα οποία χορηγήθηκαν κοινοτικές χρηματοδοτήσεις; Ποια ποσά διατέθηκαν και ποια όντως καταβλήθηκαν;

2. Οι χρηματοδοτήσειςπόκειντο μήπως σε κάποιους όρους για τη διατήρηση της απασχόλησης και της λειτουργίας της μονάδας του Ponte de Lima;

Απάντηση του κ. Fischler εξ ονόματος της Επιτροπής

(19 Μαΐου 2000)

Η επιχείρηση Lacto-Ibrica έλαβε ενισχύσεις από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) τμήμα προσανατολισμού για ένα σχέδιο εκσυγχρονισμού των εγκαταστάσεων της βιομηχανικής μονάδας στο Ponte de Lima. Το έργο που εγκρίθηκε τον Μάρτιο του 1997 παρουσίαζε το ακόλουθο χρηματοδοτικό σχέδιο: συνολική επένδυση 519 662 000 PTE" εγκριθείσα εθνική ενίσχυση: 74 765 236 PTE" εγκριθείσα ενίσχυση ΕΓΤΠΕ: 224 295 705 PTE.

Τον Ιούλιο του 1998, η δικαιούχος επιχείρησηπέβαλε αίτηση έγκρισης μετάθεσης της επένδυσης προς τη βιομηχανική περιοχή της Vale de Cambra, με σκοπό να συγκεντρώσει τις δραστηριότητές της στην ίδια τοποθεσία. Δεδομένου ότι ο δικαιούχος διατηρεί αναλλοίωτες τις απευθείας συμβατικές του σχέσεις με τους γαλακτοπαραγωγούς, η τροποποίηση αυτή εγκρίθηκε από τις εθνικές αρχές.

Τον Μάιο του 1999, ο δικαιούχος έλαβε μια πρώτη δόση 144 456 876 PTE, για λογαριασμό των ήδηλοποιηθεισών εργασιών.

Γνωστοποιείται στο Αξιότιμο Μέλος του Κοινοβουλίου ότι τα σχέδια μεταποίησης και εμπορίας γεωργικών προϊόντων έπρεπε να τηρούν τις ρήτρες κοινοτικής καταγωγής των προϊόντων και τη διατήρηση της επένδυσης" δενπόκεινταν ωστόσο σε περιορισμούς απασχόλησης.

Σύμφωνα με τις πληροφορίες που παρασχέθηκαν από τιςπεύθυνες πορτογαλικές αρχές για την εφαρμογή των επιχειρησιακών προγραμμάτων, η επιχείρηση Laco-Ibrica Industria de lacticinios e quejios, SA, έτυχε της κοινοτικής στήριξης του Ευρωπαϊκού Κοινωνικού Ταμείου (ΕΚΤ) για την ανάπτυξη σχεδίων επαγγελματικής κατάρτισης. Τα ποσά που εγκρίθηκαν ήταν 704 170 PTE για το κοινοτικό πλαίσιο στήριξης (ΚΠΣ) I (1989-1993) και 15 373 078 PTE για το ΚΠΣ II (1994-1999). Τα ποσά που έχουν όντως καταβληθεί ανέρχονται σε 563 336 PTE για το ΚΠΣ I (1989-1993) και 7 484 400 PTE για το ΚΠΣ II (1994/1999).

Όσον αφορά τη στήριξη για επαγγελματική κατάρτιση, δενφίστανται όροι που να συνδέονται με τη διατήρηση της απασχόλησης ή με τη δραστηριότητα της μονάδας παραγωγής.
ΓΡΑΠΤΗ ΕΡΩΤΗΣΗ E-1357/00

υποβολή: Jorge Hernndez Mollar (PPE-DE) προς την Επιτροπή

(4 Μαΐου 2000)

Θέμα: Διαιτησία της Ευρωπαϊκής Ένωσης στη διαμάχη όσον αφορά τις ονομασίες προέλευσης Jerez και Μοntilla

Οι στρατηγικές αγοράς των οίνων τύπου Jerez και Μοntilla στο Ηνωμένο Βασίλειο προκάλεσαν την αντιπαράθεση μεταξύ των δύο ισπανικών ονομασιών προέλευσης η οποία, πιθανώς, θα επιλυθεί τελικά από τα δικαστήρια.

Με αφορμή περιπτώσεις σαν αυτή, οι αγρότες της Κοινότητας διερωτώνται μήπως τέτοιες διαφορές θα μπορούσαν να επιλύονται με διαιτησίες, μέσω συγκεκριμένων μηχανισμών στο πλαίσιο της Κοινής Αγροτικής Πολιτικής.

Θα μπορούσε η Επιτροπή να αναφέρει εάν η Κοινή Αγροτική Πολιτική (ΚΑΠ) προσφέρει, ή θα μπορούσε να προσφέρει, τέτοιους μηχανισμούς διαιτησίας που θα συνέβαλαν στην επίλυση των διαφορών μεταξύ κοινοτικών αγροτών, από την ίδια ή απ" ο διαφορετικές χώρες της Ένωσης, χωρίς να χρειάζεται να απευθύνονται στα δικαστήρια;

Απάντηση του κ. Fischler εξ ονόματος της Επιτροπής

(9 Ιουνίου 2000)

Η Επιτροπή δεν διαθέτει πρόσφατα στοιχεία όσον αφορά το θέμα που ανέφερε το Αξιότιμο Μέλος του Κοινοβουλίου σχετικά με την αντιπαράθεση μεταξύ των ονομασιών προέλευσης Montilla-Moriles και Jerez-Xeres-Sherry που προκλήθηκε από τις στρατηγικές αγοράς στο Ηνωμένο Βασίλειο.

Συνεπώς, λόγω έλλειψης διευκρινίσεων οι οποίες θα επέτρεπαν στην Επιτροπή να πραγματοποιήσει διεξοδική ανάλυση για το θέμα που ανέφερε το Αξιότιμο Μέλος του Κοινοβουλίου, η Επιτροπή δυστυχώς δεν μπορεί να απαντήσει επί του παρόντος στο ερώτημα εάνπάρχει μηχανισμός διαιτησίας για την επίλυση της διαφοράς αυτής. Η Επιτροπή παρακαλεί το Αξιότιμο Μέλος του Κοινοβουλίου να διαβιβάσει περαιτέρω διευκρινίσεις για το θέμα αυτό.
ΓΡΑΠΤΗ ΕΡΩΤΗΣΗ P-2450/00

υποβολή: William Newton Dunn (PPE-DE) προς την Επιτροπή

(11 Ιουλίου 2000)

Θέμα: Ενίσχυση προς τους χοιροτρόφους του Ηνωμένου Βασιλείου

Σε ποιο σημείο βρίσκεται το αίτημα της βρετανικής κυβέρνησης να εγκριθεί ειδική ενίσχυση προς τους βρετανούς χοιροτρόφους των οποίων η κατάσταση είναι καταστροφική λόγω της κρίσης της ΣΕΒ;

Απάντηση του κ. Fischler εξ ονόματος της Επιτροπής

(7 Σεπτεμβρίου 2000)

Πιθανότατα το Αξιότιμο Μέλος του Κοινοβουλίου αναφέρεται σε μία κοινοποίηση κρατικής ενίσχυσης, πουποβλήθηκε στην Επιτροπή με επιστολή της 30ης Μαρτίου 2000, με τίτλο: Pig Industry Restructuring Scheme 2000 (Καθεστώς σχετικά με την αναδιάρθρωση του τομέα των χοίρων κατά το 2000). Εντούτοις, πρέπει ναπογραμμιστεί το γεγονός ότι ούτε στην επιχειρηματολογία της κοινοποίησης, ούτε σε άλλο τμήμα του κειμένου της κοινοποίησης, δεν γίνεται αναφορά στην κρίση της σπογγώδους εγκεφαλοπάθειας των βοοειδών (ΣΕΒ).

Η Επιτροπή επιβεβαιώνει ότι διεξήχθησαν διμερείς συνομιλίες και πραγματοποιήθηκε ανταλλαγή επιστολών με τις βρετανικές αρχές, ορισμένα όμως στοιχεία του καθεστώτος χορήγησης ενίσχυσης εξακολουθούν να αποτελούν το αντικείμενο αξιολόγησης. Για το λόγο αυτό, η Επιτροπή δεν είναι σε θέση να σχολιάσει το πιθανό αποτέλεσμα της εν λόγω αξιολόγησης.

Η συμφωνία του κοινοποιηθέντος προγράμματος χορήγησης κρατικής ενίσχυσης με τα άρθρα 87-89 (πρώην άρθρα 92-94) της Συνθήκης ΕΚ, αξιολογείται με βάση τις διαδικασίες που προβλέπονται στον κανονισμό (ΕΚ) αριθ. 659/99 της 22 Μαρτίου 1999, σχετικά με τη θέσπιση λεπτομερών κανόνων για την εφαρμογή του άρθρου 93 (που είναι πλέον το άρθρο 88) της Συνθήκης ΕΚ(1). Κατ'εφαρμογή του άρθρου 20 παράγραφος 3 του εν λόγω κανονισμού, το Αξιότιμο Μέλος του Κοινοβουλίου θα ενημερωθεί σχετικά με την απόφαση της Επιτροπής στο εν λόγω θέμα.

(1) ΕΕ L 83 της 27.3.1999.
ΓΡΑΠΤΗ ΕΡΩΤΗΣΗ E-1996/00

υποβολή: Pat Gallagher (UEN) προς την Επιτροπή

(21 Ιουνίου 2000)

Θέμα: Διαφορές τιμής για την ταχυδρόμηση έντυπουλικού

Οι διαφορές τιμής για την ταχυδρόμηση και διανομή περιοδικών σε συνδρομητές μεταξύ Ηνωμένου Βασιλείου και Ιρλανδίας είναι σήμερα μεγάλες. Ποια λύση προβλέπει ως πιθανή στο συγκεκριμένο πρόβλημα η Επιτροπή στο πλαίσιο των πρόσφατα ανακοινωθεισών προτάσεων για ελευθέρωση της αγοράς ταχυδρομικώνπηρεσιών;

Απάντηση του κ. Bolkestein εξ ονόματος της Επιτροπής

(24 Ιουλίου 2000)

Εν γένει, στην Κοινότητα οι τιμές γραμματοσήμανσης των περιοδικών που πωλούνται μέσω συνδρομών, διαφέρουν σημαντικά ανάλογα με το αν πρόκειται για αποστολή, αφενός, εγχώρια και, αφετέρου, διασυνοριακή εντός της Κοινότητας. Το ίδιο ισχύει και για τη διαφορά πουφίσταται μεταξύ της Ιρλανδίας και του Ηνωμένου Βασιλείου.

Αντίθετα από τα ισχύοντα στην περίπτωση των εγχώριων τελών, τα διασυνοριακά ταχυδρομικά τέληφίστανται, δυνάμει διεθνών συμφωνιών, την εξέλιξη των καταληκτικών τελών που οφείλει να καταβάλλει η αποστέλλουσα ταχυδρομικήπηρεσία ενός κράτους μέλους στην ταχυδρομικήπηρεσία του κράτους μέλους διανομής. Δεδομένου ότι τα ταχυδρομικά τέλη πρέπει να αντικατοπτρίζουν το πραγματικό κόστος, σύμφωνα με τα όσα ορίζει για τιςπηρεσίες που περιλαμβάνονται στην παροχή καθολικήςπηρεσίας το άρθρο 12 της ταχυδρομικής οδηγίας 97/67/ΕΚ του Ευρωπαϊκού Κοινοβουλίου και του Συμβουλίου της 15ης Δεκεμβρίου 1997 σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικώνπηρεσιών και τη βελτίωση της ποιότητας των παρεχομένωνπηρεσιών(1), η εν λόγω τιμολογιακή διάκριση δεν αντίκειται στο κοινοτικό δίκαιο. Για την τήρηση τηςποχρέωσης που απορρέει από την οδηγία, οφείλουν να μεριμνούν οι εθνικές κανονιστικές αρχές κάθε κράτους μέλους.

Δεδομένου ότι με την ταχυδρομική οδηγία 97/67/ΕΚ έχουν ήδη καθορισθεί οι τιμολογιακές αρχές που πρέπει να εφαρμόζονται στο ταχυδρομικό τομέα, δεν προβλέπεται η επανεξέταση του συγκεκριμένου θέματος στα πλαίσια της πρότασης τροποποίησης της εν λόγω οδηγίας.

(1) ΕΕ L 15 της 21.1.1998.
ΓΡΑΠΤΗ ΕΡΩΤΗΣΗ E-1797/00

υποβολή: Jonas Sjstedt (GUE/NGL) προς την Επιτροπή

(8 Ιουνίου 2000)

Θέμα: Περικοπές στη σουηδική τελωνειακήπηρεσία

Ποια είναι η άποψη της Επιτροπής σχετικά με την πρόταση για περικοπές στη σουηδική τελωνειακήπηρεσία, που κινδυνεύει να αφήσει χωρίς προσωπικό, λ.χ., το Γκότλαντ; Δεδομένου ότι το Γκότλαντ θεωρείται σύνορο της Ευρωπαϊκής Ένωσης με τρίτη χώρα, έχει εξετάσει η Επιτροπή τις μειώσεις προσωπικού της τελωνειακήςπηρεσίας και τα σχέδιά της για τις μελλοντικές δραστηριότητες;

Απάντηση του κ. Bolkestein εξ ονόματος της Επιτροπής

(19 Ιουλίου 2000)

Η νομική βάση για την προστασία των εξωτερικών συνόρων της Κοινότητας, όσον αφορά τα θέματα κοινοτικής αρμοδιότητας, βρίσκεται στη σχετική κοινοτική νομοθεσία. Τα κράτη μέλη, ενεργώντας βάσει τέτοιων νομικών διατάξεων, εφαρμόζουν τα αναγκαία μέτρα εξ ονόματος της Κοινότητας. Ο τρόπος με τον οποίο εφαρμόζονται τα εν λόγω μέτρα και οι πόροι που διατίθενται για τέτοιες ενέργειες εμπίπτουν στην αρμοδιότητα των κρατών μελών. Η Επιτροπή μπορεί να ελέγχει την εφαρμογή των εν λόγω μέτρων μέσω αποστολών στα κράτη μέλη στο πλαίσιο της αρμοδιότητάς της για τον έλεγχο των ιδίων πόρων. Η Επιτροπή συνεργάζεται επίσης με τα κράτη μέλη στο πλαίσιο του προγράμματος Τελωνεία 2002 ενόψει της εξασφάλισης μεγαλύτερης αποτελεσματικότητας των ελέγχων σε ολόκληρη την Κοινότητα.
ΓΡΑΠΤΗ ΕΡΩΤΗΣΗ P-2530/00

υποβολή: Emmanouil Bakopoulos (GUE/NGL) προς την Επιτροπή

(25 Ιουλίου 2000)

Θέμα: Πυρκαγιές στην Νότια Ευρώπη

Λόγω των μεγάλων πυρκαγιών που έπληξαν την Νότια Ευρώπη και ιδιαίτερα την Ελλάδα, τις τελευταίες μέρες, και μπροστά στις έκτακτες δαπάνες που απαιτούνται για να αποζημιωθούν οι καταστραφέντες και να αναμορφωθεί το φυσικό περιβάλλον, προτίθεται η Επιτροπή να αποδεσμεύσει έκτακτα κονδύλια για την κάλυψη αυτών των καταστροφών;

Απάντηση του κ. Fischler εξ ονόματος της Επιτροπής

(12 Σεπτεμβρίου 2000)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2723/00

υποβολή: Christopher Huhne (ELDR) προς την Επιτροπή

(1 Σεπτεμβρίου 2000)

Θέμα: Αγροτικό δυναμικό

Δύναται η Επιτροπή να δηλώσει τον αριθμό των απασχολουμένων στη γεωργία, σε κάθε κράτος μέλος για κάθε έτος της τελευταίας δεκαετίας και το ποσοστό που αυτό αντιπροσωπεύει, σε κάθε περίπτωση, επί του συνόλου του εργατικού δυναμικού;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2723/00, E-2724/00, E-2725/00, E-2726/00 και E-2728/00

(14 Σεπτεμβρίου 2000)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-2190/00

υποβολή: Gerard Collins (UEN) προς την Επιτροπή

(3 Ιουλίου 2000)

Θέμα: Διαθεσιμότητα κτηνιατρικών φαρμάκων

Απαντώντας στην Προφορική Ερώτησή μου Η-0062/00(1), η Επιτροπή ανέφερε ότι είναι διατεθειμένη να εξετάσει τηνιοθέτηση της προσέγγισης που εγκρίθηκε στον κανονισμό για τα ορφανά φαρμακευτικά προϊόντα στην ανάπτυξη κτηνιατρικών φαρμακευτικών προϊόντων.

Η Επιτροπή θα μπορούσε να αναφέρει κατά πόσον είναι επαρκώς ικανοποιημένη με το ότι αυτή η ανάπτυξη θα τονώσει τη διαθεσιμότητα κτηνιατρικών φαρμάκων για μικρότερα είδη ζώων;

Η Επιτροπή θα μπορούσε να προσδιορίσει μια οριστική ημερομηνία κατά την οποία σκοπεύει να πραγματοποιήσει και να ολοκληρώσει αξιολόγηση του ζητήματος του κατά πόσον μπορεί να επιτραπεί και/ή να διατεθεί κρατική χρηματοδότηση για την ανάπτυξη αυτών των προϊόντων;

(1) Η γραπτή απάντηση δόθηκε στις 15 Φεβρουαρίου 2000.

Απάντηση του κ. Liikanen εξ ονόματος της Επιτροπής

(22 Σεπτεμβρίου 2000)

Η Επιτροπή εξακολουθεί να εξετάζει διάφορες πιθανές εναλλακτικές λύσεις,πό τις σημερινές συνθήκες, για το πρόβλημα που δημιουργήθηκε από τη μη διαθεσιμότητα κτηνιατρικών φαρμάκων για ορισμένα είδη ή ενδείξεις. Ο Ευρωπαϊκός Οργανισμός Φαρμάκων και η Επιτροπή Κτηνιατρικών Φαρμάκων συνεργάζονται ιδιαιτέρως για το σκοπό αυτό.

Η εφαρμογή μιας προσέγγισης συγκρίσιμης με εκείνη που αναπτύχθηκε για τα ορφανά φάρμακα αντιπροσωπεύει μια πιθανή λύση. Ωστόσο, τα αποτελέσματα της θέσπισης μιας ενδεχόμενης ειδικής νομοθεσίας δεν θα μπορούσαν να γίνουν αντιληπτά παρά μόνο μακροπρόθεσμα. Επιπλέον, η αποτελεσματικότητα μιας τέτοιας πολιτικής θα εξαρτάται άμεσα από την έκταση του ενδεικτικού χαρακτήρα της για την κτηνιατρική φαρμακευτική βιομηχανία.

Η σοβαρότητα του προβλήματος της μη διαθεσιμότητας κτηνιατρικών φαρμάκων οφείλεται ουσιαστικά στην απαγόρευση διάθεσης στην αγορά, από την 1η Ιανουαρίου 2000, φαρμάκων για τα οποία δεν μπόρεσε να οριστεί κανένα ανώτατο όριο καταλοίπων μέχρι την ημερομηνία αυτή, λόγω της μηποβολής επιστημονικών φακέλων από τους παρασκευαστές. Ως εκ τούτου, η Επιτροπή εξετάζει κατά προτεραιότητα τη λήψη βραχυπρόθεσμων μέτρων, και ιδίως τις δυνατότητες να χρησιμοποιηθούν τα ανώτατα όρια καταλοίπων που έχουν οριστεί για ορισμένα είδη προκειμένου να οριστούν αντίστοιχα όρια σε άλλα είδη, με βάση τις κατευθυντήριες γραμμές που χάραξε η Επιτροπή Κτηνιατρικών Φαρμάκων του Ευρωπαϊκού Οργανισμού για την Αξιολόγηση των Φαρμάκων.

Μεσοπρόθεσμα, η αναθεώρηση της φαρμακευτικής νομοθεσίας, η οποία θα πρέπει να γίνει το 2001, θα μπορούσε επίσης να προσφέρει τη δυνατότητα να προταθούν νομοθετικές αναπροσαρμογές με σκοπό τη διευκόλυνση της διάθεσης στην αγορά νέων κτηνιατρικών φαρμάκων ή τη χρήση διαθέσιμων φαρμάκων.

Εντούτοις, η Επιτροπή εξακολουθεί να εξετάζει τη δυνατότητα ανάπτυξης, με συμπληρωματικό τρόπο, μιας πολιτικής παρόμοιας με εκείνη που εφαρμόζει για τα ορφανά φάρμακα και στην περίπτωση των κτηνιατρικών φαρμάκων, αλλά, στο παρόν στάδιο, δεν έχει αποφασίσει κανένα σχετικό χρονοδιάγραμμα.